ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
ఆరోగ్యం, కుటుంబ సంక్షేమ మంత్రిత్వ విభాగం, ఆరోగ్య పరిశోధన విభాగంలో పెండింగ్ అంశాల పరిష్కారానికి 2.0 ప్రత్యేక ప్రచారం. స్వచ్ఛతా కార్యక్రమం నిర్వహణ.
1,051 పరిశుభ్రతా ప్రచార కార్యక్రమాలు విజయవంతంగా పూర్తి. 27,162 చదరపు అడుగుల స్థలంలో చెత్త తొలగింపు, 25,846 ప్రజా ఫిర్యాదులు, అప్పీళ్ల పరిష్కారం.
4750 ఫైళ్ల తొలగింపు, 2022 డిసెంబర్ నుంచి 2023 ఆగస్టు మధ్య కాలంలో చెత్త తొలగింపు ద్వారా వచ్చిన రాబడి రూ 25,69,693లు.
కేంద్ర ఆరోగ్యం, కుటుంబ సంక్షేమ విభాగం, ఆరోగ్య పరిశోధన విభాగాలలో పెండింగ్ అంశాల  పరిష్కారానికి ప్రత్యేక ప్రచారం 2.0, పెద్ద ఎత్తున స్వచ్చతా కార్యక్రమాలు కొనసాగుతున్నాయి.
ఈ ప్రచార కార్యక్రమం ముఖ్య ఉద్దేశం, పెండింగ్ అంశాలు లేకుండా చూడడం, స్వచ్ఛతను సంస్థాగతం చేయడం, అంతర్గత పర్యవేక్షక వ్యవస్థను బలోపేతం చేయడం, రికార్డుల నిర్వహణలో అధికారులకు శిక్షణ ఇవ్వడం,
రికార్డులను డిజిటలైజ్ చేయడం, రికార్డుల నిర్వహణను మెరుగుపరచడం, అన్ని మంత్రిత్వశాఖలు, విభాగాలను ఒకే ఒక డిజిటల్ ప్లాట్ ఫారం www.pgportal.gov.in/scdpm పైకి తీసుకురావడం.
ఆరోగ్యం, కుటుంబ సంక్షేమ విభాగం కింద, ఆరోగ్య, కుటుంబ సంక్షేమ మంత్రిత్వశాఖ కేంద్ర కార్యాలయం, దాని అనుబంధ కార్యాలయాలు, సబార్డినేట్ కార్యాలయాలు, స్వయంప్రతిపత్తి సంస్థలు, కేంద్ర పబ్లిక్ సెక్టర్ ఎంటర్ ప్రైజ్లు,
వీటితోపాటు ఎఐఐఎంఎస్, జాతీయ ప్రాధాన్యతగల సంస్థలు, డిసెంబర్ 2022 నుంచి 2023 ఆగస్టువరకు ఈ ప్రచారంలో క్రియాశీలంగా పాల్గొన్నాయి.
పైన పేర్కొన్న కాలంలో, 9,213 ఫైళ్లను సమీక్షించి వీటిలో 4,750 ఫైళ్లను తొలగించడం జరిగింది. అలాగే 25,846 ప్రజా ఫిర్యాదులు, అప్పీళ్లను పరిష్కరించారు.
1051 పరిశుభ్రతా ప్రచారాలు నిర్వహించారు. 27,162 చదరపు అడుగుల ప్రదేశాన్ని ఖాళీ చేశారు. చెత్త తొలగించడం ద్వారా రూ 25,69,693 రూపాయలు ఆర్జించారు.
ఆరోగ్యపరిశోధనా విభాగం, ఐసిఎంఆర్ సంస్థలు కూడా ప్రత్యేక ప్రచార కార్యక్రమం 2.0ను పూర్తి స్థాయిలో చేపట్టాయి. 2022 డిసెంబర్ నుంచి 2023 ఆగస్టు వరకు పార్లమెంటరీ హామీలను పరిష్కరించడం జరిగింది.
అంతర్ మంత్రిత్వ సంప్రదింపులు, పిఎంఒ రెఫరెన్సులు, పిజి అప్పీళ్లు, పరిష్కరించడం జరిగింది. ఎం.పి రెఫరెన్సుల పరిష్కారం 67 శాతం వరకు ఉంది. దీనికి తోడు 177 ఫిజికల్ ఫైళ్లు కూడా తొలగించారు.
.ఫోటో: ఆంధ్రప్రదేశ్ లోని మంగళగిరి ఎయిమ్స్ వద్ద స్వచ్ఛ తా అభియాన్
ఎయిమ్స్ భొపాల్ అకడమిక్ బ్లాక్ వద్ద చెత్త తొలగింపు
ఇంటర్నేషనల్ ఇన్ స్టిట్యూట్ ఫర్ పాపులేషన్ సైన్సెస్ , ముంబాయి.
ముందు– తర్వాత
పాశ్చర్ ఇన్ స్టిట్యూట్ ఆఫ్ ఇండియా , కూనూర్, తమిళనాడు.
మందు– తర్వాత
స్వచ్ఛతను పెంపొందించేందుకు పలు సంస్థలు అత్యుత్తమ విధానాలను అనుసరిస్తున్నాయి. ఇవి తమ క్యాంపస్ లో పరిశుభ్రత, పచ్చదనం ఏర్పాటు చేస్తున్నాయి.
ప్రతి నెలా, స్వచ్ఛత, ఫిర్యాదుల పరిష్కారం వంటి వాటికి సంబంధించి న సమాచారాన్ని, ఫోటోలను ఆరోగ్యం, కుటుంబ సంక్షేమ విభాగం, ఆరోగ్య పరిశోధన విభాగం పాలనా సంస్కరణలు, ఫ్రజా ఫిర్యాదుల విభాగం వారి
ప్రత్యేక పోర్టల్ లో పొందుపరచడం జరుగుతోంది.
ప్రధాన మంత్రి కార్యాలయం
రాజ్య సభ ఎంపి శ్రీ అశోక్ గస్తి కన్నుమూత పట్ల సంతాపం తెలిపిన ప్రధాన మంత్రి
రాజ్య సభ ఎంపి శ్రీ అశోక్ గస్తి కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపం తెలిపారు.
“రాజ్య సభ ఎంపి శ్రీ అశోక్ గస్తి అంకితభావం కలిగిన కార్యకర్త. పార్టీ ని కర్నాటక లో బలపరచడానికి ఆయన ఎంతో కృషి చేశారు. సమాజంలోని పేదలకు, నిరాదరణకు గురైన వర్గాల వారికి సాధికారత ను కల్పించడం పట్ల ఆయనలో ఎంతో ఉద్వేగం ఉండేది. ఆయన మరణించడం నన్నెంతో బాధపెట్టింది. ఆయన కుటుంబానికి, ఆయన మిత్రుల కు ఇదే నా సంతాపం. ఓం శాంతి” అని ఒక సందేశం లో ప్రధాన మంత్రి పేర్కొన్నారు.
ఆయుష్
ఢిల్లీలోని ఏడు ప్రాంతాల్లో సోమవారం నుంచి ఆయుష్ -64 ఉచిత పంపిణీ
కోవిడ్బారిన పడి ఆస్పత్రుల్లో చికిత్స పొందుతున్న రోగులకు సేవచేయాలనే నిబద్ధతతో ఇప్పటికే దేశ రాజధాని ఢిల్లీలోని అనేక ప్రాంతాల్లో ఆయుష్ 64 మందు ఉచిత పంపిణీని ప్రారంభించిన కేంద్ర ఆయుష్ మంత్రిత్వశాఖ సోమవారం నుంచి మరిన్ని ప్రాంతాల్లో ఆయుష్ 64 మందు ఉచిత పంపిణీని ప్రారంభించనుంది. కోవిడ్ 19 వైరస్ సోకి హోం ఐసోలేషన్లో ఉన్న రోగులతోపాటు ప్రభుత్వ, స్వచ్ఛంద సంస్థలు ఏర్పాటు చేసిన ఐసోలేషన్ కేంద్రాల్లో చికిత్స పొందుతున్న రోగులు ఆయుష్ మంత్రిత్వశాఖ తీసుకున్న ఈ చొరవ ద్వారా లబ్ధి పొందనున్నారు.
కోవిడ్ బారిన పడిన రోగులు లేదా వారి బంధువులు ఉచితంగానే ఆయుష్ 64 ఉచిత కిట్ ను తీసుకోవచ్చు. ఇందుకోసం ఆర్టీపీసీఆర్ పాజిటివ్ రిపోర్టు, ఆధార్ కార్డు చూపాల్సి ఉంటుంది. రెండోసారి అవసరమైనవారికి కూడా ఉచితంగానే ఈ మందులను పంపిణీ చేస్తారు.
ఆయుష్ 64 అనేది పాలి హెర్బల్ మందు. కోవిడ్ 19 సంక్రమణకు సంబంధించి ఎటువంటి లక్షణాలు లేనివారికి, తేలికపాటి లక్షణాలున్నవారికి చికిత్స చేయడంలో ఉపయోగకరంగా ఉంటుంది. కోవిడ్ను ఎదుర్కొనేందుకు ఐసీఎంఆర్ ఏర్పాటుచేసిన నేషనల్ టాస్క్ ఫోర్స్.. నేషనల్ క్లినికల్ మేనేజ్మెంట్ ప్రొటోకాల్లో ఆయుర్వేదం, యోగా ఆధారంగా ఆయుష్ 64ను సిఫారసు చేసింది. కోవిడ్ 19బారిన పడి హోం ఐసోలేషన్లో ఉన్న రోగులుకు చికిత్స అందించే ఆయుర్వేద వైద్యులకు పలు మార్గదర్శకాలను కూడా జారీ చేసింది. కోవిడ్ 19 రోగుల చికిత్సకు అనుంబంధంగా ఆయుష్ 64 సిఫారసు చేయబడింది. ఐసీఎంఆర్ మాజీ డైరెక్టర్ జనరల్ వీఎం కటోచ్ నేతృత్వంలోని ఆయుష్ మంత్రిత్వశాఖ, సీఎస్ఐఆర్ సంయుక్తంగా ఏర్పాటుచేసిన కమిటీ ఆయుష్ 64కు సంబంధించిన మల్టీ సెంటర్ క్లినికల్ ట్రయల్స్ ను పర్యవేక్షించింది.
కోవిడ్19 సంక్రమణకు సంబంధించి ఎటువంటి లక్షణాలు లేని, తేలికపాటి లక్షణాలున్న రోగుల కోసం అందుబాటులో ఉండే ఏడు కేంద్రాల్లో వీటిని పంపిణీ చేస్తారు. ఆ కేంద్రాల వివరాలు.. ఆల్ ఇండియా ఇన్స్టిట్యూట్ ఆఫ్ ఆయుర్వేదం , సరిత విహార్లో ఉదయం 9.30 గంటల నుంచి మధ్యాహ్నం ఒంటిగంట వరకు పింపిణీ చేస్తారు. ఇక అశోకా రోడ్డులోని మొరార్జీ దేశాయ్ నేషనల్ ఇన్స్టిట్యూట్ ఆఫ్ యోగా కేంద్రంలో మొత్తం ఏడు రోజులపాటు ఉదయం 8.30 గంటల నుంచి సాయంత్రం 4.30 గంటల వరకు పంపిణీ చేస్తారు. జామియా నగర్ లోని అబుల్ ఫజల్ ఎన్క్లేవ్ పార్ట్–1, ఓఖ్లాలో ఉదయం 9 గంటల నుంచి సాయంత్రం 5 గంటల వరకు ఆయుష్ 64 కిట్ల పంపిణీ జరుగుతుంది. దీంతోపాటు
యునానీ మెడికల్ సెంటర్, రూం నెం. 111-113, మెయిన్ ఒపిడి బిల్డింగ్, మొదటి అంతస్తు, గేట్ నెం. 7, జామియా మిలియా ఇస్లామియా లోని సఫ్దర్జంగ్ హాస్పిటల్ లో ఉదయం 9 గంటల నుంచి సాయంత్రం 4గంటల వరకు పంపిణీ చేస్తారు. అంతేకాకుండా యునాని స్పెషాలిటీ క్లినిక్, డాక్టర్ ఎంఎ అన్సారీ హెల్త్ సెంటర్లో ఉదయం 9 గంటల నుంచి సాయంత్రం 4.30 గంటల వరకు, పంజాబీ బాగ్ లోని సెంట్రల్ ఆయుర్వేద పరిశోధనా సంస్థ, వీధి నం. 66లో ఉదయం 9.30 గంటల నుంచి సాయంత్రం 4 గంటలు వరకు పంపిణీ చేస్తారు. ఇక జనక్పురిలోని సెంట్రల్ కౌన్సిల్ ఫర్ రీసెర్చ్ ఇన్ యోగా అండ్ నేచురోపతి, opp. డి-బ్లాక్లో ఉదయం 9 గంటల నుంచి మధ్యాహ్నం 12 గంటల వరకు , రోహిణిలోని సెక్టార్ 19 లోని సిసిఆర్వైఎన్ యొక్క నేచురోపతి హాస్పిటల్ బుధవారం ఉదయం 9 గంటల నుంచి మధ్యాహ్నం 12 గంటల వరకు ఆయుష్ 64 ఉచిత పంపిణీని జరుగుతుంది. ఇవి కాకుండా ఆయుష్ భవన్, బి-బ్లాక్, జిపిఓ కాంప్లెక్స్ యొక్క రిసెప్షన్ వద్ద సేల్ కౌంటర్ కూడా ఏర్పాటు చేయబడింది, ఇక్కడ ఆయుష్ 64 మరియు ఆయురాక్ష కిట్లు రెండూ అందుబాటులో ఉన్నాయి.
|
ఆరోగ్య, కుటుంబ సంక్షేమ మంత్రిత్వ శాఖ
|
190.34 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.05 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 20,403
గత 24 గంటల్లో నమోదయిన కొత్త కేసులు 3,207
ప్రస్తుత రికవరీ రేటు 98.74%
వారపు పాజిటివిటీ రేటు 0.82%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 190.34 కోట్ల  డోసులను టీకా కార్యక్రమం అధిగమించింది. 2,36,58,273 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.05 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,05,810
|
|
రెండో డోసు
|
|
1,00,24,711
|
|
ముందు జాగ్రత్త డోసు
|
|
49,34,574
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,16,912
|
|
రెండో డోసు
|
|
1,75,55,305
|
|
ముందు జాగ్రత్త డోసు
|
|
79,51,396
|
|
12-14 ఏళ్ల వారు
|
|
మొదటి డోసు
|
|
3,05,07,974
|
|
రెండో డోసు
|
|
98,85,187
|
|
15-18 ఏళ్ల వారు
|
|
మొదటి డోసు
|
|
5,87,39,456
|
|
రెండో డోసు
|
|
4,32,18,084
|
|
18-44 ఏళ్ల వారు
|
|
మొదటి డోసు
|
|
55,62,54,427
|
|
రెండో డోసు
|
|
48,20,42,776
|
|
ముందు జాగ్రత్త డోసు
|
|
2,87,204
|
|
45-59 ఏళ్ల వారు
|
|
మొదటి డోసు
|
|
20,30,56,775
|
|
రెండో డోసు
|
|
18,89,79,847
|
|
ముందు జాగ్రత్త డోసు
|
|
8,07,506
|
|
60 ఏళ్లు పైబడినవారు
|
|
మొదటి డోసు
|
|
12,69,65,076
|
|
రెండో డోసు
|
|
11,77,68,750
|
|
ముందు జాగ్రత్త డోసు
|
|
1,56,88,626
|
|
ముందు జాగ్రత్త డోసులు
|
|
2,96,69,306
|
|
మొత్తం డోసులు
|
|
1,90,34,90,396
దేశవ్యాప్త క్రియాశీల కేసుల సంఖ్య 20,403. మొత్తం పాజిటివ్ కేసుల్లో ఇది 0.05 శాతం.
భారతదేశ రికవరీ రేటు 98.74 శాతంగా ఉంది. గత 24 గంటల్లో 3,410 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,60,905 కి పెరిగింది.
గత 24 గంటల్లో 3,207 కొత్త కేసులు నమోదయ్యాయి.
గత 24 గంటల్లో మొత్తం 3,36,776 పరీక్షలు చేశారు. దేశవ్యాప్తంగా ఇప్పటివరకు 84.10 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.82 శాతంగా, రోజువారీ పాజిటివిటీ రేటు 0.95 శాతంగా నమోదయ్యాయి.
ఆర్థిక మంత్రిత్వ శాఖ
ఐఐటీఎఫ్, 2021లో ఆదాయపు పన్ను చెల్లింపుదారుల లాంజ్ ఏర్పాటు చేయబడింది
ఆదాయపు పన్ను నియమాలు మరియు విధానాలకు అనుగుణంగా పన్ను చెల్లింపుదారులకు ఆదాయపు పన్ను శాఖ అందించే వివిధ సేవల గురించి అవగాహన పెంపొందించడానికి మరియు సులభతరం చేయడానికి నవంబర్ 14, 2021 నుండి 27 వరకు న్యూఢిల్లీలోని ప్రగతి మైదాన్లో జరుగుతున్న భారతదేశ అంతర్జాతీయ వాణిజ్య ప్రదర్శన-2021లో ఆదాయపు పన్ను శాఖ ద్వారా పన్ను చెల్లింపుదారులకు ప్రత్యేక లాంజ్ ఏర్పాటు చేయబడింది.
సెంట్రల్ బోర్డ్ ఆఫ్ డైరెక్ట్ టాక్సెస్, న్యూఢిల్లీ చైర్మన్ శ్రీ జే.బి. మోహపాత్ర ఈ రోజు అంటే 14.11.2021న హాల్ నెం. 12లో సెంట్రల్ బోర్డ్ ఆఫ్ డైరెక్ట్ టాక్సెస్ సభ్యులు, ప్రిన్సిపల్ డైరెక్టర్ జనరల్ ఆఫ్ ఇన్కమ్ టాక్స్ , అడ్మినిస్ట్రేషన్ మరియు టాక్స్ పేయర్ సర్వీసెస్), ఇన్కమ్ టాక్స్ ప్రిన్సిపల్ చీఫ్ కమీషనర్ , న్యూఢిల్లీ మరియు ఆదాయపు పన్ను శాఖలోని ఇతర సీనియర్ అధికారుల సమక్షంలో పన్ను చెల్లింపుదారుల లాంజ్ను ప్రారంభించారు.
డిపార్ట్మెంట్ మరియు పన్ను చెల్లింపుదారుల మధ్య విశ్వసనీయ వాతావరణాన్ని ప్రోత్సహించడానికి మరియు ఇటీవలి కాలంలో డిపార్ట్మెంట్ తీసుకున్న కార్యక్రమాల గురించి వారికి అవగాహన కల్పించడానికి పన్ను చెల్లింపుదారుల లాంజ్ కృషి చేస్తుంది. ఈ లక్ష్యాన్ని దృష్టిలో ఉంచుకుని పన్ను చెల్లింపుదారుల లాంజ్లో వివిధ కార్యకలాపాలు నిర్వహించబడ్డాయి:
- పాన్/ఈ-పాన్, ఆధార్ మరియు పాన్ కార్డ్ లింకింగ్ అలాగే పాన్ సంబంధిత ప్రశ్నల కోసం దరఖాస్తులో సహాయం.
- ఇ-ఫైలింగ్ మరియు ఫారం 26ఏఎస్  సంబంధిత ప్రశ్నలలో సహాయం.
- వివిధ అంశాలపై పన్ను చెల్లింపుదారుల సమాచార సిరీస్ బ్రోచర్లను అందించడం. ఇది ఈ-ఫార్మాట్ మరియు పేపర్ ఫార్మాట్లో అందుబాటులో ఉంటుంది.
- వర్చువల్ రియాలిటీ గేమ్ మరియు వీడియో కార్ గేమ్ వంటివి ఇన్కమ్ ట్యాక్స్ చెల్లించడం యొక్క ప్రాముఖ్యతను యువ సందర్శకులకు ఆకర్షణీయంగా తెలియజేస్తాయి.
- ట్రేడ్ ఫెయిర్ని సందర్శించే ప్రస్తుత మరియు భవిష్యత్ పన్ను చెల్లింపుదారుల కోసం పన్నులు మరియు దేశ నిర్మాణం వంటి అంశాలపై నూక్కడ్నాటక్, క్విజ్ షోలు, మ్యాజిక్ షోలు, పిల్లల కోసం ప్రత్యక్ష వ్యంగ్య చిత్రాలు మరియు డ్రాయింగ్/పెయింటింగ్ పోటీలు మొదలైనవి.
పన్ను చెల్లింపుదారులు ఎదుర్కొంటున్న సమస్యల గురించి ఫీడ్బ్యాక్ పొందేందుకు కూడా లాంజ్ ఉపయోగించబడుతుంది. అందువల్ల, లాంజ్ అనేది ఫోకస్డ్ అవుట్రీచ్ ప్రోగ్రామ్ మాత్రమే కాదు, డిపార్ట్మెంట్ యొక్క సేవా-ఆధారిత విధానాన్ని ప్రదర్శించడానికి ఒక వేదిక కూడా సహాయపడుతుంది.
పన్ను చెల్లింపుదారుల లాంజ్లో వివిధ కార్యక్రమాల ఏర్పాటులో కొవిడ్ ప్రోటోకాల్లు అనుసరించబడతాయి.
ప్రధాన మంత్రి కార్యాలయం
మలయాళమ్ నూతన సంవత్సరం సందర్భం లో ప్రజల కు శుభాకాంక్షలు తెలిపిన ప్రధాన మంత్రి
మలయాళమ్ నూతన సంవత్సరం సందర్భం లో ప్రజల కు ప్రధాన మంత్రి శ్రీ నరేంద్ర మోదీ
శుభాకాంక్షలు తెలిపారు.
‘‘చింగమ్ మాసం ఆరంభం అవుతున్న తరుణం లో, ప్రతి ఒక్కరి కి, ప్రత్యేకించి నా యొక్క మలయాళీ సోదరీమణనులకు మరియు సోదరుల కు ఇవే నా శుభాకాంక్షలు. రాబోయే సంవత్సరం అందరి కి సఫలత ను, మంచి ఆరోగ్యాన్ని మరియు సమృద్ధి ని కొనితేవాలని నేను ప్రార్థిస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
As the month of Chingam commences, my greetings to everyone, especially my Malayali sisters and brothers. I pray that the coming year brings with it success, good health and prosperity for all.
— Narendra Modi  August 17, 2020
ചിങ്ങമാസം ആഗതമായ ഈ വേളയിൽ, എല്ലാവർക്കും, പ്രത്യേകിച്ച് എന്റെ മലയാളി സഹോദരങ്ങൾക്ക് ആശംസകൾ നേരുന്നു. വരുന്ന വർഷം എല്ലാവർക്കും വിജയവും നല്ല ആരോഗ്യവും സമൃദ്ധിയും കൈവരുത്തട്ടെ എന്ന് ഞാൻ പ്രാർത്ഥിക്കുന്നു.
— Narendra Modi  August 17, 2020
(
ప్రధాన మంత్రి కార్యాలయం
ప్రధానమంత్రి శ్రీ నరేంద్ర మోదీ ని కలిసిన - అమెరికా రక్షణ శాఖ కార్యదర్శి లాయిడ్ జేమ్స్ ఆస్టిన్-III
ప్రస్తుతం భారత పర్యటనలో ఉన్న, అమెరికా రక్షణ శాఖ కార్యదర్శి లాయిడ్ జేమ్స్ ఆస్టిన్ III, ఈ ఉదయం, ప్రధానమంత్రి శ్రీ నరేంద్ర మోదీ ని కలిశారు.
కార్యదర్శి ఆస్టిన్, ఈ సందర్భంగా అమెరికా అధ్యక్షుడు బిడెన్ తరఫున ప్రధానమంత్రి మోదీ కి శుభాకాంక్షలు తెలియజేశారు.
ప్రజాస్వామ్యం, బహుత్వ వాదం, నియమాల ఆధారిత క్రమం పట్ల నిబద్ధతతో కూడిన భాగస్వామ్య విలువలతో మమేకమై, ఇరు దేశాల మధ్య కొనసాగుతున్న ఆహ్లాదకరమైన, సన్నిహిత సంబంధాన్ని ప్రధానమంత్రి, ఈ సందర్భంగా స్వాగతించారు.
ఇరు దేశాల మధ్య వ్యూహాత్మక భాగస్వామ్యం కోసం తన దృష్టిని వివరించిన ప్రధానమంత్రి, భారత-అమెరికా సంబంధాలలో ద్వైపాక్షిక రక్షణ సహకారం నిర్వహిస్తున్న ముఖ్యమైన పాత్రను నొక్కి చెప్పారు. అధ్యక్షుడు బైడెన్ కు తన శుభాకాంక్షలు తెలియజేయాలని ప్రధానమంత్రి, కార్యదర్శి ఆస్టిన్ ను కోరారు.
కార్యదర్శి ఆస్టిన్ ఈ సందర్భంగా మాట్లాడుతూ, ఇరు దేశాల మధ్య ద్వైపాక్షిక రక్షణ సంబంధాలను బలోపేతం చేయడానికి అమెరికా ప్రభుత్వ నిరంతర నిబద్ధతను పునరుద్ఘాటించారు. ఇండో-పసిఫిక్ ప్రాంతంలోనూ, వెలుపల, శాంతి, స్థిరత్వం, శ్రేయస్సు కోసం వ్యూహాత్మక భాగస్వామ్యాన్ని మరింత పెంపొందించుకోవాలన్న అమెరికా బలమైన కోరికను ఆయన వ్యక్తం చేశారు.
ప్రధాన మంత్రి కార్యాలయం
కజాకిస్తాన్ అధ్యక్ష ఎన్నికల లో గెలిచినందుకు అధ్యక్షుడు శ్రీకాసిమ్-జోమార్త్ తోకాయెవ్ కు అభినందనల ను తెలిపిన ప్రధాన మంత్రి
కజాకిస్తాన్ లో జరిగిన అధ్యక్ష ఎన్నికల లో గెలిచినందుకు అధ్యక్షుడు శ్రీ కాసిమ్-జోమార్త్ తోకాయెవ్ కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘కజాకిస్తాన్ లో జరిగిన అధ్యక్ష ఎన్నికల లో గెలిచినందుకు అధ్యక్షుడు @TokayevKZ గారికి నా తరఫు న ఇవే స్నేహపూర్ణ అభినందన లు.
నేను మన ద్వైపాక్షిక భాగస్వామ్యాన్ని మరింత గా బలపరచడం కోసం కలసి కృషి చేయడాన్ని కొనసాగించడం పట్ల ఆశాభావం తో ఉన్నాను. @AkordaPress’’ అని పేర్కొన్నారు.
(
జౌళి మంత్రిత్వ శాఖ
56,934 మంది చేనేత కార్మికులకు వృత్తి నైపుణ్య అభివృద్ధి శిక్షణ
చేనేత సేవా కేంద్రాల ద్వారా చేనేత కార్మికులకు శిక్షణా కార్యక్రమాలను నిర్వహిస్తున్న జౌళి మంత్రిత్వ శాఖ
దేశంలో చేనేత కార్మికుల వృత్తి నైపుణ్యాన్ని పెంపొందించడానికి జౌళి మంత్రిత్వ శాఖ చేనేత సేవా కేంద్రాల ద్వారా శిక్షణా కార్యక్రమాలను నిర్వహిస్తున్నదని జౌళి శాఖ సహాయ మంత్రి శ్రీమతి దర్శనా జర్దోష్ తెలిపారు. ఈ రోజు రాజ్యసభలో ఒక ప్రశ్నకు మంత్రి లిఖిత పూర్వక సమాధానం ఇచ్చారు. దేశంలో ఉన్న 28 చేనేత సేవా కార్యక్రమాల ద్వారా ఈ శిక్షణా కార్యక్రమాలు జరుగుతున్నాయి. 2015-16 నుంచి 2020-21 వరకు 56,934 మంది చేనేత కార్మికులకు శిక్షణ ఇవ్వడం జరిగింది. వీరిలో 5,498 చేనేత కార్మికులు ఉత్తరప్రదేశ్ కు చెందిన వారని మంత్రి అన్నారు.
చేనేత రంగ అభివృద్ధి, చేనేత కార్మికుల సంక్షేమం కోసం జౌళి మంత్రిత్వ శాఖ ఈ కింది కార్యక్రమాలను నిర్వహిస్తోంది:
1. జాతీయ చేనేత అభివృద్ధి కార్యక్రమం 
2. సమగ్ర చేనేత క్లస్టర్ అభివృద్ధి పథకం 
3. చేనేత నేత కార్మికుల సమగ్ర సంక్షేమ పథకం 
4. నూలు సరఫరా పథకం 
పై పథకాల కింద ముడి పదార్థాలు, మగ్గాలు మరియు ఉపకరణాల కొనుగోలు, డిజైన్ , విస్తరణ ,మౌలిక సదుపాయాల అభివృద్ధి, నైపుణ్య అభివృద్ధి , విద్యుత్ , దేశీయ విదేశీ మార్కెట్లలో చేనేత ఉత్పత్తుల మార్కెటింగ్ కార్యక్రమాలకు రాయితీ రేట్లతో రుణాలు,ఆర్థిక సహాయం అందించడం లాంటి కార్యక్రమాలను అమలు చేయడం జరుగుతోంది.
నైపుణ్య మెరుగుదల అనేది నిరంతర ప్రక్రియ అని మంత్రి తెలిపారు. నేత, రంగులు వేయడం, రూపకల్పన మొదలైన సాంకేతిక రంగాలలో చేనేత కార్మికుల కోసం శిక్షణా కార్యక్రమాలను అమలు చేస్తున్నారు. గతంలో జాతీయ చేనేత అభివృద్ధి కార్యక్రమం , సమగ్ర చేనేత క్లస్టర్ అభివృద్ధి పథకం  ద్వారా అమలు చేసిన ఈ కార్యక్రమాలను జౌళి రంగ అభివృద్ధి కోసం రూపొందించిన సమర్ధ ద్వారా అమలు చేస్తున్నామని మంత్రి తన సమాధానంలో వివరించారు.
బొగ్గు మంత్రిత్వ శాఖ
2027 నాటికి 67 మొదటి మైలు అనుసంధాన ప్రాజెక్టులను పూర్తి చేయనున్న బొగ్గు ఉత్పత్తి సంస్థలు
పర్యావరణ అనుకూలమైన, సమర్థవంతమైన బొగ్గు రవాణాపై దృష్టి
బొగ్గు ఉత్పత్తి సంస్థల మొదటి మైలు అనుసంధానత  ప్రాజెక్టుల పురోగతిపై, కేంద్ర బొగ్గు మంత్రిత్వ శాఖ అదనపు కార్యదర్శి ఎం.నాగరాజు అధ్యక్షత సమీక్ష జరిగింది. సంవత్సరానికి 885 ఎంటీ బొగ్గును లోడ్ చేయగల సామర్థ్యంతో 67 ఎఫ్ఎంసీ ప్రాజెక్టులను  బొగ్గు మంత్రిత్వ శాఖ చేపట్టింది. ఈ ప్రాజెక్టులు 2027 నాటికి పూర్తవుతాయి.
గనుల నుంచి రోడ్డు మార్గంలో బొగ్గు రవాణాను నివారించడానికి, ఎఫ్ఎంసీ ప్రాజెక్టు కింద యాంత్రిక బొగ్గు రవాణా & లోడింగ్ వ్యవస్థను మెరుగుపరచడానికి మంత్రిత్వ శాఖ ఒక ప్రణాళిక రూపొందించింది. క్రషింగ్, బొగ్గు పరిమాణం, కంప్యూటర్ సహాయంతో శీఘ్ర లోడింగ్ వంటివి బొగ్గు నిర్వహణ ఫ్లాంట్లు , శీఘ్ర లోడింగ్ వ్యవస్థతో ఉన్న ప్రయోజనాలు.
మానవ జోక్యం తగ్గించడం, ఖచ్చితమైన ముందస్తు-బరువు పరిమాణం, వేగంగా లోడ్ చేయడం, మెరుగైన బొగ్గు నాణ్యత ఎఫ్ఎంసీ ప్రాజెక్టుల ద్వారా ఒనగూరే ప్రయోజనాలు. లోడింగ్ సమయం తగ్గితే రేక్లు, వ్యాగన్లు మరింత త్వరగా అందుబాటులోకి వస్తాయి. రోడ్డు మార్గంలో తక్కువ ట్రాఫిక్ వల్ల కాలుష్యం, డీజిల్ వినియోగం తగ్గుతుంది.
బొగ్గు మంత్రిత్వ శాఖ ఎఫ్వై25లో 1.3 బిలియన్ టన్నుల బొగ్గును, ఎఫ్వై30లో 1.5 బిలియన్ టన్నుల బొగ్గును ఉత్పత్తి చేయాలని లక్ష్యంగా పెట్టుకుంది. భారతదేశ ఇంధన భద్రతను మెరుగుపరుస్తుంది, దిగుమతి చేసుకునే బొగ్గుకు బదులు దేశీయంగా ఉత్పత్తి చేసిన బొగ్గును భర్తీ చేయడం ద్వారా ఆత్మనిర్భర్ భారత్ సాకారం అవుతుంది. పర్యావరణ అనుకూలమైన, త్వరితగతి, తక్కువ ఖర్చుతో కూడిన బొగ్గు రవాణాను అభివృద్ధి చేయడం లక్ష్యం.
ఆర్థిక మంత్రిత్వ శాఖ
అన్ని అరుదైన వ్యాధుల చికిత్సల్లో వ్యక్తిగతంగా ఉపయోగించుకునేందుకు దిగుమతి చేసుకునే అన్ని రకాల మందులు & ఆహారంపై కస్టమ్స్ సుంకం రద్దు
అన్ని అరుదైన వ్యాధుల చికిత్సల్లో వ్యక్తిగతంగా ఉపయోగించుకునేందుకు దిగుమతి చేసుకునే అన్ని రకాల మందులు & ఆహారంపై విధించే ప్రాథమిక కస్టమ్స్ సుంకం నుంచి కేంద్ర ప్రభుత్వం పూర్తి మినహాయింపును ప్రకటించింది. 'అరుదైన వ్యాధుల కోసం జాతీయ విధానం 2021' కింద ఈ మినహాయింపును ఇచ్చింది.
ఈ మినహాయింపును పొందేందుకు, వ్యక్తిగత దిగుమతిదారు కేంద్ర లేదా రాష్ట్ర ఆరోగ్య శాఖ అధికారి లేదా జిల్లా వైద్యాధికారి లేదా జిల్లాలోని సివిల్ సర్జన్ నుంచి ధృవపత్రం తీసుకువచ్చి సమర్పించాలి. సాధారణంగా, మందులు/ఔషధాలపై 10% ప్రాథమిక కస్టమ్స్ సుంకం చెల్లించాలి. కొన్ని రకాల ప్రాణ రక్షణ మందులు/టీకాలపై రాయితీ కింద 5% లేదా అసలు సుంకం ఉండదు.
వెన్నెముక కండరాల క్షీణత చికిత్స కోసం ఉపయోగించే ఔషధాలకు ఇప్పటికే మినహాయింపులు అందించింది. ఇతర అరుదైన వ్యాధుల చికిత్సలో ఉపయోగించే మందులపై కస్టమ్స్ సుంకం మినహాయింపు కోరుతూ ప్రభుత్వానికి చాలా విజ్ఞప్తులు వచ్చాయి. ఈ వ్యాధుల చికిత్సకు అవసరమైన మందులు లేదా ప్రత్యేక ఆహారాలు ఖరీదైనవి, దిగుమతి చేసుకోవలసి ఉంటుంది. 10 కిలోల బరువున్న పిల్లల విషయంలో, కొన్ని అరుదైన వ్యాధుల చికిత్సకు ఏడాది ఖర్చు ₹ 10 లక్షల నుంచి ₹ 1 కోటి వరకు ఉండవచ్చు. జీవిత కాల చికిత్స అవసరం పడవచ్చు, పిల్లల వయస్సు, బరువుతో పాటే వ్యయం పెరుగుతుందని అంచనా.
ఈ మినహాయింపు వల్ల వ్యయంలో గణనీయంగా ఆదా అవుతుంది, రోగులకు చాలా ఉపశమనం లభిస్తుంది.
వివిధ రకాల క్యాన్సర్ల చికిత్సలో ఉపయోగించే పెంబ్రోలిజుమాబ్పై ప్రాథమిక కస్టమ్స్ సుంకాన్ని ప్రభుత్వం పూర్తిగా రద్దు చేసింది.
గెజిట్ నోటిఫికేషన్ కోసం ఇక్కడ క్లిక్ చేయండి.
సాంస్కృతిక మంత్రిత్వ శాఖ
2021 సంవత్సరానికి గాంధీ శాంతి బహుమతిని ప్రకటించారు
2021 సంవత్సరానికిగాను గోరఖ్పూర్లోని గీతా ప్రెస్కు గాంధీ శాంతి బహుమతి
గాంధీ పీస్ ప్రైజ్ అనేది మహాత్మా గాంధీ 125వ జయంతి సందర్భంగా 1995లో భారత ప్రభుత్వం ఏర్పాటు చేసిన వార్షిక పురస్కారం. ఈ అవార్డు జాతీయత, జాతి, భాష, కులం, మతం లేదా లింగంతో సంబంధం లేకుండా అందరికీ అందుబాటులో ఉంటుంది.
ఈ అవార్డు కింద రూ. 1 కోటి నగదుతో పాటు ఒక ప్రశంసా పత్రం, ఒక ఫలకం మరియు ఒక అద్భుతమైన సాంప్రదాయ హస్తకళ/చేనేత వస్తువును అందిస్తారు.
గత అవార్డు గ్రహీతలలో ఇస్రో, రామకృష్ణ మిషన్, గ్రామీణ బ్యాంక్ ఆఫ్ బంగ్లాదేశ్, వివేకానంద కేంద్రం, కన్యాకుమారి, అక్షయ పాత్ర, బెంగళూరు, ఏకల్ అభియాన్ ట్రస్ట్, ఇండియా మరియు సులభ్ ఇంటర్నేషనల్, న్యూఢిల్లీ వంటి సంస్థలు ఉన్నాయి. అలాగే ఈ అవార్డు దక్షిణాఫ్రికా మాజీ అధ్యక్షుడు దివంగత డాక్టర్ నెల్సన్ మండేలా, టాంజానియా మాజీ అధ్యక్షుడు డాక్టర్ జూలియస్ నైరెరే, డాక్టర్ ఎ.టి. అరియరత్నే, శ్రీలంక సర్వోదయ శ్రమదన వ్యవస్థాపక అధ్యక్షుడు, ఫెడరల్ రిపబ్లిక్ ఆఫ్ జర్మనీ, డాక్టర్ గెర్హార్డ్ ఫిషర్, బాబా ఆమ్టే, డాక్టర్ జాన్ హ్యూమ్, ఐర్లాండ్, శ్రీ వాక్లావ్ హావెల్, చెకోస్లోవేకియా మాజీ అధ్యక్షుడు, దక్షిణాఫ్రికా ఆర్చ్ బిషప్ డెస్మండ్ టుటు, శ్రీ. చండీ ప్రసాద్ భట్ మరియు జపాన్కు చెందిన శ్రీ యోహెయ్ ససకవాకు అందించబడింది.
ఇటీవలి అవార్డు గ్రహీతలలో సుల్తాన్ ఖబూస్ బిన్ సైద్ అల్ సైద్, ఒమన్  మరియు బంగ్లాదేశ్లోని బంగబంధు షేక్ ముజిబుర్ రెహమాన్  ఉన్నారు.
గౌరవప్రదమైన ప్రధానమంత్రి నేతృత్వంలోని జ్యూరీ, 18 జూన్, 2023న చర్చల అనంతరం అహింసా మరియు ఇతర గాంధేయ పద్ధతుల ద్వారా సామాజిక, రాజకీయ పరివర్తన, ఆర్థిక రంగాలలో చేసిన విశేష కృషికి గుర్తింపుగా 2021 సంవత్సరానికి గాంధీ శాంతి బహుమతి గ్రహీతగా గీతా ప్రెస్, గోరఖ్పూర్ను ఎంపిక చేయాలని ఏకగ్రీవంగా నిర్ణయించింది.
1923లో స్థాపించబడిన గీతా ప్రెస్ 16.21 కోట్ల శ్రీమద్ భగవద్గీతతో సహా 14 భాషల్లో 41.7 కోట్ల పుస్తకాలను ప్రచురించిన ప్రపంచంలోని అతిపెద్ద ప్రచురణకర్తలలో ఒకటి. సంస్థ ఆదాయ ఉత్పత్తి కోసం దాని ప్రచురణలలోని ప్రకటనలపై ఎన్నడూ ఆధారపడలేదు. గీతా ప్రెస్ దాని అనుబంధ సంస్థలతో పాటు అందరి శ్రేయస్సు కోసం కృషి చేస్తుంది.
శాంతి మరియు సామాజిక సామరస్యానికి సంబంధించిన గాంధేయ ఆదర్శాలను ప్రచారం చేయడంలో గీతా ప్రెస్ అందించిన సహకారాన్ని ప్రధాన మంత్రి శ్రీ నరేంద్ర మోదీ గుర్తు చేసుకున్నారు. గీతా ప్రెస్ స్థాపించి వందేళ్లు పూర్తి చేసుకున్న సందర్భంగా గాంధీ శాంతి బహుమతి ప్రదానం చేయడం సమాజ సేవలో సంస్థ చేస్తున్న కృషికి గుర్తింపుగా ఆయన తెలిపారు.
గాంధీ శాంతి బహుమతి 2021, మానవాళి యొక్క సామూహిక అభ్యున్నతికి తోడ్పడడంలో గీతా ప్రెస్ యొక్క ముఖ్యమైన మరియు అసమానమైన సహకారాన్ని గుర్తిస్తుంది. ఇది నిజమైన అర్థంలో గాంధేయ జీవితాన్ని వ్యక్తీకరిస్తుంది.
రక్షణ మంత్రిత్వ శాఖ
ఎన్సీసీ చేపట్టిన "స్వచ్ఛత పఖ్వాడా" కార్యక్రమాన్ని ఇండియా గేట్, రాజ్పథ్ వద్ద ప్రారంభించిన రక్షణ శాఖ కార్యదర్శి
దిల్లీ ఇండియా గేట్ వద్ద ఎన్సీసీ నిర్వహించిన "స్వచ్ఛత పఖ్వాడా" కార్యక్రమాన్ని రక్షణ శాఖ కార్యదర్శి డా.అజయ్ కుమార్ ప్రారంభించారు. ఈ స్వచ్ఛత పఖ్వాడా అంశం "పరిశుభ్ర భారత్, హరిత భారత్, ఇదే నా కలల భారత్".
ఈ సందర్భంగా డా.అజయ్ కుమార్ మాట్లాడారు. "యూనిఫారం ధరించే యువతతో కూడిన ప్రపంచంలోనే అతి పెద్ద సంస్థ ఎన్సీసీ. ఏక్ భారత్ - శ్రేష్ఠ్ భారత్, జాతీయ ప్రత్యేక సమగ్రత క్యాంపులు, నాయకత్వం&వ్యక్తిత్వ అభివృద్ధి, స్వచ్ఛత అభియాన్ వంటి అనేక కార్యక్రమాల ద్వారా జాతి నిర్మాణంలో ఎన్సీసీ విశేషంగా పాల్గొంది. "ఎన్సీసీ యోగ్దన్" ద్వారా, ఎన్సీసీ క్యాడెట్లు పోరాటయోధులుగా మారి కరోనా వ్యాప్తిని నియంత్రించారు. నేషనల్ స్వచ్ఛత పఖ్వాడాలో భారీగా పాల్గొనడం ద్వారా, ప్రజలను పరిశుభ్రత వైపు మరల్చడంలో ఎన్సీసీ గట్టి ప్రయత్నాలు చేసింది. సామాజిక వృద్ధి, సేవల్లో ఎన్సీసీ క్యాడెట్లు స్వచ్ఛందంగా పాల్గొనడం వెలకట్టలేనిది. వారి సేవాగుణం దేశ ప్రజల్ని ప్రభావితం చేసింది. ప్రస్తుతం చేపట్టిన అంశం అభినందనీయం. ఈ తరహా కార్యక్రమాల ద్వారా దేశం స్థిరంగా వృద్ధి సాధిస్తుందని ఆశిస్తున్నా" అని చెప్పారు.
ఎన్సీసీలో ఇచ్చే శిక్షణ ద్వారా అనేకమంది విశిష్ఠ, ప్రముఖ వ్యక్తులు రూపొందారని; ప్రభుత్వం, సాయుధ బలగాలు, వివిధ పౌర సంస్థల్లో వారు పనిచేశారు లేదా పనిచేస్తున్నారని డా.అజయ్ కుమార్ తెలిపారు. దేశాన్ని నడిపించే సత్తా ఉన్న శిక్షణ పొందిన, క్రమశిక్షణతో కూడిన యువతరం నిధిని ఎన్సీసీ రూపొందిస్తోందని ప్రశంసించారు.
ఒక క్యాడెట్ స్వాగత ప్రసంగంతో ఈ కార్యక్రమం ప్రారంభమైంది. తర్వాత కొన్ని కవితలు చదివారు. వ్యాధులు, కొవిడ్ను దూరంగా ఉంచేందుకు రోజువారీ జీవితంలో పరిశుభ్రతను పాటించాల్సిన ఆవశ్యకతపై మరో క్యాడెట్ తన అనుభవాన్ని పంచుకున్నారు. పరిశుభ్రతను దినచర్యగా మార్చుకోవాల్సిన అవసరాన్ని, మంచి నృత్యాలతో కూడిన వీధి నాటకం ద్వారా క్యాడెట్లు చాటిచెప్పారు. చివరగా "ప్లాగ్ రన్"తో ఈ కార్యక్రమం ముగిసింది.
స్వచ్ఛత పఖ్వాడాలో భాగంగా, బ్యానర్ల ప్రదర్శన, కరపత్రాల పంపిణీ, వీధి నాటకాల ద్వారా ప్రజల్లో అవగాహన పెంచి, వచ్చే గణతంత్ర దినోత్సవం కోసం రాజ్పథ్ను పరిశుభ్రంగా ఉంచేలా ఎన్సీసీ క్యాడెట్లు కృషి చేస్తారు. 26 క్యాడెట్ల బృందాలు, ఇండియా గేట్ "సి హెక్సాగన్" నుంచి విజయ్ పథ్ వరకు, సోమవారం నుంచి ఈనెల 29 వరకు జ్యోతితో పరుగు చేపడతారు. పరిశుభ్రత ఆవశ్యకతను వివరిస్తూ సాగుతారు.
ఎన్సీసీ డీజీ లెఫ్టినెంట్ జనరల్ తరుణ్ కుమార్, రక్షణ శాఖ, ఎన్సీసీ అధికారులు పెద్ద సంఖ్యలో ఈ కార్యక్రమంలో పాల్గొన్నారు.